## HAKUOHJEET:

## VUOTTA 2023 KOSKEVAT SEURASIIRROT JA KASVATTAJARAHAT

**SEURASIIRTO KAUDELLE 2023**

Urheilijan, joka tulevana kalenterivuonna (2023) täyttää 14 vuotta tai enemmän ja on kuluvana kalenterivuonna (2022) saavuttanut ulkoradoilla henkilökohtaisessa lajissa:

**M/N sarjoissa vähintään 5 pisteen,**

**M/N 22/19 sarjoissa vähintään 3 pisteen tuloksen tai**

**M/N 17-sarjoissa vähintään 2 pisteen tuloksen**

on **30.11.2022 klo 24 mennessä:**

- toimitettava **perille** Suomen Urheiluliitolle edustusoikeusilmoitus:

**skannattuna** rosa.havumaki@sul.fi tai

Rosa Havumäki, Suomen Urheiluliitto, Valimotie 10, 00380 Helsinki

- lähetettävä **itse** edustusoikeusilmoituksen jäljennös entiselle seuralle,

- maksettava seurasiirron rekisteröintimaksu Suomen Urheiluliiton pankkitilille: **FI54 8000 1300 8822 15**

* tulevana vuonna (2023) 14 tai 15 vuotta täyttävät, **250 €**
* tulevana vuonna (2023) 16 vuotta tai enemmän täyttävät:- **500 €**, jos kuluvana vuonna tehty tulos yltää 5 pisteeseen- **250 €**, mikäli saavutettu tulos jää alle viiden 5 pisteen.

SUL käsittelee seurasiirtoilmoitukset 15.12.2022 mennessä ja hyväksyy seurasiirron, jos seurasiirtoilmoitus on jätetty ja rekisteröintimaksu maksettu 30.11.2022 mennessä. Uusi edustusoikeus astuu voimaan 1.1.2023. SUL julkistaa 31.12.2022 mennessä luettelon hyväksytyistä seurasiirroista. SUL maksaa vuoden vaihteen seurasiirron johdosta kasvattajaseuralle anomuksesta kasvattajarahan (700 euroa) huhtikuussa 2023 olevan anomuskäsittelyn jälkeen.

# PARAYLEISURHEILIJOIDEN SEURASIIRTO KAUDELLE 2023

Parayleisurheilijan, joka kuluneen kauden (2022) aikana on edustanut Suomea junioreiden arvokisoissa tai yleisen

sarjan EM- tai MM-kisoissa tai paralympialaisten yleisurheilussa, on marraskuun 30. päivään mennessä jätettävä

ilmoitus siitä seurasta, jota hän seuraavana kalenterivuonna aikoo edustaa sekä maksettava seurasiirron

rekisteröintimaksu:

* Edustus yleisen sarjan arvokisoissa **250 €**
* Edustus junioreiden arvokisoissa **125 €**

SUL käsittelee seurasiirtoilmoitukset 15.12.2022 mennessä ja hyväksyy seurasiirron, jos seurasiirtoilmoitus on jätetty

ja rekisteröintimaksu maksettu 30.11.2022 mennessä. Uusi edustusoikeus astuu voimaan 1.1.2023. SUL julkistaa

31.12.2022 mennessä luettelon hyväksytyistä seurasiirroista. SUL maksaa vuoden vaihteen seurasiirron johdosta

kasvattajaseuralle anomuksesta kasvattajarahan (350 euroa) huhtikuussa 2023 olevan anomuskäsittelyn jälkeen.

# Selvennys edustussääntöihin

*Urheilijoiden luokittelua koskevassa ohjeistossa todetaan, että 17-sarjaan kuuluvat kaikki ne urheilijat, jotka kyseisen kalenterivuoden aikana täyttävät 17 vuotta tai ovat sitä nuorempia. Näin ollen 17-sarja katsotaan ikäsarjan alapäästä avoimeksi, joten myös 15-sarjalaiset ja sitä nuoremmat luetaan luokittelussa sen piiriin. Tämä pitää seurasiirtosääntöjen yhteydessä ottaa huomioon.*

**Vapaa seurasiirto-oikeus**

**Urheilija**, joka ei ole vuonna 2022 saavuttanut ulkoradoilla mitään edellä mainituista pisterajoista, sekä kalenterivuoden 2023 aikana **enintään 13 vuotta** täyttävä urheilija on oikeutettu edustamaan sitä seuraa, jonka nimissä hän suorittaa ensimmäisen Suomen Urheiluliiton (SUL, alue, piiri) alaisen kilpailunsa, vuonna 2023. Hänen ei seuraa tällä tavoin vaihtaessaan tarvitse toimittaa siirtopapereita liittoon eikä maksaa rekisteröintimaksua. Vanhaa seuraa on luonnollisesti informoitava siirrosta.

Pysyvästi ulkomailla asuva Suomen kansalainen, jolla on ylläolevan mukaisesti vapaa seurasiirto-oikeus, edustaa kuluvalla kilpailukaudella (2023) seuraa, jonka nimissä hän kilpailee virallisessa Suomen Urheiluliiton alaisessa kilpailussa ensimmäisen kerran SUL:n jäsenseuran nimissä.

# KASVATTAJARAHA

Mikäli seuraa vaihtava urheilija täyttää **KASVATTAJARAHAA** koskevat vaatimukset (kts. SUL:n edustussäännöt \*), vanha seura anoo Suomen Urheiluliitolta **700 euron** kasvattajarahan kolmen kuukauden kuluessa urheilijan seurasiirron voimaan astumisesta. **Kasvattajaseura** on seura, jota edustaessaan urheilija on **ensimmäisen kerran** saavuttanut henkilökohtaisessa lajissa:

M/N sarjoissa vähintään 7 pisteen,

M/N 22/19 sarjoissa vähintään 5 pisteen tuloksen tai

M/N 17-sarjojen vähintään 3 pisteen tuloksen.

Tulos on tullut tehdä kolmen viimeksi kuluneen kalenterivuoden aikana, kuitenkin aikaisintaan sinä vuonna, jona urheilija täytti/täyttää 14 vuotta.

Kasvattajaraha maksetaan vain, kun urheilija ensimmäisen kerran siirtyy kasvattajaseurasta toiseen seuraan.

**Kasvattajarahahaku on avoinna 1.12.2022 – 31.3.2023**

**Edustusoikeuden muuttaminen kesken vuotta (ns. ”kesken kauden” -seurasiirto)**

Kuluvana kalenterivuonna enintään 13 vuotta täyttävä urheilija voi kerran kalenterivuoden seitsemän ensimmäisen kuukauden aikana vaihtaa seuraa jättämällä Suomen Urheiluliitolle seurasiirtoilmoituksen. Ilmoituksessa on oltava urheilijan henkilökohtainen tai hänen huoltajansa allekirjoitus sekä uuden seuran edustajan allekirjoitus. Ilmoitukseen on liitettävä todiste siirtoasian tiedoksiannosta vanhalle seuralle.

Seurasiirto tulee voimaan kahden viikon kirjaamisajan jälkeen, siitä kun seurasiirtoilmoitus on tullut Suomen Urheiluliitolle.